23PES-206

EH Bildu Nafarroa talde parlamentarioko eledun Arantxa Izurdiaga Osinagak, Legebiltzarreko Erregelamenduan ezarritakoaren babesean, honako idatzizko galdera hau aurkezten du, Nafarroako Gobernuak erantzun dezan:

Nafarroako Parlamentuko Osoko Bilkurak honako erabaki hau onetsi zuen 2021eko martxoaren 18an:

"Nafarroako Parlamentuak Nafarroako Gobernua premiatzen du:

1. Espainiako Gobernuari eska diezaion Eliza Katolikoak immatrikulatutako ondasunen zerrenda, Nafarroako lurralde-eremuan kokatutakoena.
2. Inbentario bat egin dezan, sei hilabeteko epean, Eliza Katolikoak bere izendapen ezberdinetakoren baten pean eta Hipoteka Legeko 206. artikuluak ezartzen duenaren babesean erregistratu dituen Nafarroan kokaturiko ondasun guztiena. Inbentario hori Nafarroako Gobernu Irekiaren Atarian argitaratuko da, pertsona fisiko nahiz juridikoek kontsultarako eskuragarri izan dezaten, halako moldez non doako sarbide askea emanen baitu ondasun eta higiezinei buruz jabetza-erregistro ezberdinengandik jasotako ohar soiletara.
3. Iker dezan ea immatrikulatutako ondasunen zerrendan ba ote dagoen toki-entitateen herri-ondasunik; eta, hala baldin bada, erabaki beharreko egintza administratibo edo judizialak erabaki ditzan, ondasun horiek berreskuratzeko.
4. Bulego bat sor dezan, Nafarroan Eliza Katolikoak immatrikulatutako ondasunek jabetza-erregistroan dituzten inskripzioen zerrendei eta orriei buruzko kontsultetarako eta aholkularitzarako”.

Nafarroako Gobernuak erabaki-proposameneko lehen puntua bete zuen aurreko legegintzaldian, baina betetzeke daude bigarrena, hirugarrena eta laugarrena. Hori dela-eta, honako hau jakin nahi dut: Nafarroako Gobernuak zer egin du eta zer eginen du Nafarroako Parlamentuak onetsitako erabaki-proposameneko bigarren, hirugarren eta laugarren puntuetan xedatutakoa betetzeko?

Iruñean, 2023ko azaroaren 21ean

Foru parlamentaria: Arantxa lzurdiaga Osinaga